Αλέξανδρος της Έσσης

Ο Αλέξανδρος (γερμ. Alexander von Hessen-Darmstadt, 15 Ιουλίου 1823 - 15 Δεκεμβρίου 1888) από τον Οίκο της Έσσης ήταν πρίγκιπας της Έσσης & παρά τω Ρήνω. Με τον μοργανατικό γάμο του έγινε ο ιδρυτής του κλάδου του Μπάττενμπεργκ.

 Ο Αλέξανδρος Λουδοβίκος Γεώργιος Φρειδερίκος Αιμίλιος ήταν ο τρίτος γιος του Λουδοβίκου Β΄ της Έσσης & παρά τω Ρήνω και της εξαδέλφης του Βιλελμίνης, κόρης του Καρόλου Λουδοβίκου της Βάδης. Μάλλον όμως ήταν γιος της Βιλελμίνης από τον εραστή της Άουγκουστ Λούντβιχ, Βαρόνο Σεναρκλάνς ντε Γκρανσύ. Η μητέρα του ζούσε χωριστά από τον σύζυγό της και είχαν διαζευχθεί, αλλά ο Λουδοβίκος Β΄ δεν αρνήθηκε την πατρότητα των δύο τελευταίων τέκνων της, του Αλεξάνδρου και της Μαρίας. Τη Μαρία ζήτησε ο τσάρεβιτς Αλέξανδρος, μέλλων Αυτοκράτορας της Ρωσίας, ως σύζυγο και ο Αλέξανδρος τη συνόδευσε στη Ρωσία, όπου βαπτίσθηκε ορθόδοξη και ονομάστηκε Μαρία Αλεξάνδροβνα. Αφού έγινε ο γάμος, ο Αλέξανδρος έμεινε στην Αυλή της Αγίας Πετρούπολης. Αλλά δεν μόνο ήταν η πατρότητά του σκάνδαλο: ερωτεύτηκε την Γιούλια φον Χάουκε, κυρία των τιμών της Μαρίας. Η Γερμανο-Πολωνή Ιουλία ήταν κόρη υπουργού Πολέμου του Νικολάου Α΄· όταν έμεινε ορφανή, ο Τσάρος την πήρε υπό την προστασία του. Ο Τσάρος προόριζε τον Αλέξανδρο για μία ανιψιά του, αλλά ο Αλέξανδρος ζήτησε την Ιουλία. Αν και ο Τσάρος απαγόρευσε τον γάμο, ο Αλέξανδρος την έκλεψε και τη νυμφεύτηκε στο Μπρέσλαου το 1851. Ο μεγαλύτερος αδελφός του Λουδοβίκος Γ΄ της Έσσης τους επέτρεψε να έλθουν στην Έσση. Της απένειμε τον τίτλο της Κόμισσας του Μπάττενμπεργκ. Στους έξι μήνες η Ιουλία γέννησε το πρώτο τους παιδί. Ο Αλέξανδρος ήταν πριν αξιωματικός του ρωσικού στρατού: ο Τσάρος του είχε αναθέσει ένα σύνταγμα λογχοφόρων και του είχε απονείμει τη διάκριση του Τάγματος του Αγίου Γεωργίου. Αλλά με το να εγκαταλείψει τη θέση του για να διαφύγει με την Ιουλία φον Χάουκε στο εξωτερικό, κατάστρεψε τη σταδιοδρομία του. Με την αποδοχή από τον αδελφό του, μπόρεσε να λάβει θέση στον αυστριακό στρατό με τον όρο να μην διαμένει στη Βιέννη, που ήταν ντροπιαστικό. Ακολουθούσε τις μετακινήσεις του στρατού. Διακρίθηκε σε μάχες και το 1886 πολέμησε στο στρατό της Έσσης εναντίον της Πρωσίας. Η Έσση και η σύμμαχός της Αυστρία ηττήθηκαν και η Πρωσία προσάρτησε την Έσση-Κάσσελ, όχι όμως την Έσση-Ντάρμστατ του Λουδοβίκου Γ΄, σεβόμενη τη συγγένειά του με τον Τσάρο. Οι ετήσιες επισκέψεις του Αλεξάνδρου Β΄ και της συζύγου του Μαρίας Αλεξάνδροβνας στην Έσση, ανέβασαν το κύρος του μοργανατικού γάμου του Αλεξάνδρου και της Ιουλίας. Ζούσαν στη Νότια Έσση, στο Κάστρο Χαϊλίγκενμπεργκ. Το 1858 ο Λουδοβίκος Γ΄ αναβάθμισε την Ιουλία σε Πριγκίπισσα του Μπάττενμπεργκ, τίτλο για αυτήν και τους απογόνους της. Ο Αλέξανδρος απεβίωσε το 1888. Η Ιουλία έγινε Καθολική και απεβίωσε το 1895. Τα παιδιά τους μετανάστευσαν στη Μεγάλη Βρετανία, όπου η βασίλισσα Βικτωρία τους έδωσε υψηλές θέσεις και έκαναν δυναστικούς γάμους. Νυμφεύτηκε το 1851 τη Γιούλια φον Χάουκε, κόρη του κόμη Χανς Γιόχαν Μόριτς φον Χάουκε. Ο γάμος ήταν μοργανατικός. Ο Αλέξανδρος είχε τέκνα: Μαρία (1852 - 1923), νυμφεύτηκε τον Γουσταύο του Έρμπαχ-Σένμπεργκ. Λουδοβίκος (1854 - 1921), Μαρκήσιος του Μίλφορντ Χέιβεν, ναύαρχος της Μεγάλης Βρετανίας. Νυμφεύτηκε μία εγγονή της Βικτωρίας του Ηνωμένου Βασιλείου. Η πρώτη κόρη του, Λουίζα, παντρεύτηκε τον Γουσταύο ΣΤ΄ Αδόλφο της Σουηδίας και η δεύτερη κόρη του, Αλίκη, παντρεύτηκε τον Ανδρέα της Ελλάδας και της Δανίας. Ο γιος της Αλίκης, Φίλιππος, νυμφεύτηκε την Ελισάβετ Β΄ του Ηνωμένου Βασιλείου. Αλέξανδρος (1857 - 1893), Πρίγκιπας της Βουλγαρίας. Ερρίκος (1858 - 1896), Πρίγκιπας του Μπάττενμπεργκ. Νυμφεύτηκε την Βεατρίκη του Ηνωμένου Βασιλείου και η κόρη τους, Βικτωρία Ευγενία, τον Αλφόνσο ΙΓ΄ της Ισπανίας. Φραγκίσκος Ιωσήφ (1861 - 1924), Πρίγκιπας του Μπάττενμπεργκ. Νυμφεύτηκε την Άννα του Μαυροβουνίου.